钦定古今图书集成/明伦汇编/氏族典/第451卷 > 《廖用贤尚友录》 > 范武子〈士会初受随曰随武子后更受范复为范武子〉
## 钦定古今图书集成/明伦汇编/氏族典/第451卷 > 《廖用贤尚友录》 > 范武子〈士会初受随曰随武子后更受范复为范武子〉

按《左传宣公十七年》：范武子将老，召文子曰：“燮乎！吾
闻之，喜怒以类者鲜，易者实多。《诗》曰：‘君子如怒，乱庶
遄沮；君子如祉，乱庶遄已’。君子之喜怒，以已乱也。弗
已者必益之。郤子其或者欲已乱于齐乎？不然，余惧
其益之也。余将老，使郤子逞其志，庶有豸乎？尔从二
三子，惟敬。”乃请老。郤献子为政。